Pamela
Robert

    pamroberts@blueyonder.co.uk

Anne-Marie
Mahfouf

    annemarie.mahfouf@free.fr

&traductor.Antoni.Bella;

# &sheets; avançat

## Sèries

Mentre construïu un full de càlcul sovint necessitareu incloure una sèrie de valors, com 10, 11, 12... en una fila o columna. Hi ha diverses maneres en què ho podeu fer al &sheets;.

Per a una sèrie curta i simple com 5, 6, 7, 8... el mètode «Arrossega i copia» és el més simple. Introduïu el valor d'inici dintre de la cel·la d'inici i el valor següent de la sèrie dintre d'una cel·la adjacent. Després seleccioneu ambdues cel·les i moveu el punter del cursor perquè resti sobre el petit quadrat a la cantonada inferior dreta; el cursor canviarà a una doble fletxa diagonal. Després manteniu premut el &BER; mentre arrossegueu les cel·les cap avall o cap al costat tant com calgui.

La mida del pas es calcula com la diferència entre els dos valors d'inici que heu introduït. Per exemple, si introduïu `4` dintre de la cel·la A1 i `3,5` dintre d'A2 després seleccioneu ambdues cel·les, arrossegueu-les i copieu-les a sota. La mida del pas es calcularà com el valor en A2 menys el valor en A1, -0,5 en aquest cas obtindreu la sèrie 4, 3,5, 3, 2,5, 2...

El mètode «Arrossega i copia» fins i tot pot tractar amb sèries a on el valor del pas no sigui un valor constant, sinó una sèrie per si mateixa. De manera que si comença amb 1, 3, 4, 6... arrossegant i copiant s'estendrà a 1, 3, 4, 6, 7, 9, 10, 12..., el valor del pas en aquest exemple és la sèrie 2, 1, 2, 1...

&sheets; també reconeix algunes «sèries» especials com els dies de la setmana. Intenteu introduir `divendres` dintre d'una cel·la i `dissabte` dintre de la cel·la d'avall, després useu arrossega i copia sobre seu. Per a veure les sèries especials disponibles, i potser crear-ne de pròpies, seleccioneu Eines Llistes personalitzades....

Si seleccioneu una cel·la i escolliu Sèries... des del menú Insereix, veureu el diàleg Sèries. Això és útil per a crear sèries que són massa llargues per a ser convenientment construïdes usant el mètode arrossega i copia, o per a crear sèries geomètriques com 1, 1,5, 2,25, 3,375... a on el valor del pas, 1,5 en aquest cas, s'usa com a un multiplicador.

Si el tipus de sèrie que voleu és massa complicat per a qualsevol dels anteriors mètodes, considereu usar una fórmula i arrossegueu i copieu això. Per exemple, per a crear una sèrie amb els valors 2, 4, 16, 256... introduïu `2` dintre d'A1, `=A1*A1` dintre d'A2 i arrossegueu i copieu cap avall les cel·les a partir d'A2.

## Fórmules

### Funcions integrades

&sheets; té un enorme abast de funcions matemàtiques integrades i altres que es poden usar en una cel·la de fórmula. Es poden veure i accedir seleccionant una cel·la i després escollint Funció... des del menú Insereix. Això us mostrarà el diàleg Funció.

Seleccioneu la funció que voleu usar des del quadre de llista a l'esquerra del diàleg. La pestanya Ajuda de la pàgina mostra una descripció del tipus de retorn, la sintaxi, els paràmetres i exemples per a aquesta funció. A més, aquesta pàgina proveeix enllaços a les funcions relacionades. Després, premeu el botó amb el símbol de la fletxa cap avall per a enganxar-la dintre del quadre d'edició de text que hi ha a la zona inferior del diàleg.

La pestanya Paràmetres de la pàgina mostra després perquè us permeti introduir els paràmetres per a la funció que heu escollit. Si voleu introduir un valor real per a un paràmetre, escriviu-lo dintre del quadre de text adequat en la pàgina Paràmetres. Per a introduir una referència de cel·la en comptes d'un valor, feu clic esquerre sobre el quadre de text apropiat en la pàgina Paràmetres i després feu clic esquerre sobre la cel·la de destinació en el full de càlcul.

En comptes d'usar la pàgina Paràmetres, les referències a cel·les com `B6` es poden introduir escrivint-les directament dintre del quadre d'edició a baix del diàleg Funció. Si una funció conté més d'un paràmetre s'haurà de separar amb punt i coma (;).

En prémer el botó D'acord s'inserirà la funció dintre de la cel·la actual i es tancarà el diàleg Funció.

Per descomptat, ho podeu fer sense el diàleg Funció i simplement escriure l'expressió completa dintre del quadre d'entrada principal en la barra d'eines de fórmula. Els noms de les funcions no fan distinció entre majúscules i minúscules, però no oblideu que totes les expressions han de començar amb un símbol =.

### Comparacions lògiques

Les funcions lògiques com IF(), AND(), OR() prenen paràmetres que tenen els valors lògics (booleans) Cert o Fals. Aquest tipus de valor es pot produir amb funcions lògiques com ISEVEN() o per comparació dels valors en les cel·les del full de càlcul que estiguin usant les expressions de comparació que es donen en la taula següent.

Expressió | Descripció | Exemple
--- | --- | ---
== | És igual que | `A2==B3` és Cert si el valor en A2 és igual que el valor en B3
!= | No és igual que | `A2!=B3` és Cert si el valor en A2 no és igual que el valor en B3
<> | No és igual que | El mateix que `A2!=B3`
< | És més petit que | `A2<B3` és Cert si el valor en A2 és més petit que el valor en B3
<= | És més petit o igual que | `A2<=B3` és Cert si el valor en A2 és més petit o igual que el valor en B3
> | És més gran que | `A2>B3` és Cert si el valor a A2 és més gran que el valor a B3
>= | És més gran o igual que | `A2>=B3` és Cert si el valor en A2 és més gran o igual que el valor en B3

Aleshores si introduïu `=IF(B3>B1;"MÉS GRAN";"")` dintre d'una cel·la es mostrarà MÉS GRAN si el valor en B3 és més gran que el de B1, d'altra manera la cel·la no mostrarà res.

### Referències de cel·la absolutes

Si una fórmula conté una referència a cel·la en què la referència se sol canviar quan es copia la cel·la a una altra banda del full de treball. Per a evitar aquest comportament situeu un símbol $ abans de la lletra de la columna, número de fila o ambdós.

- Si A1 conté la fórmula `=D5` aleshores copiant la cel·la a B2 aquesta es convertirà en `=E6` (el comportament normal).

- Si A1 conté la fórmula `=$D5` aleshores copiant la cel·la a B2 aquesta es convertirà en `=D6` (la lletra de la columna no canvia).

- Si A1 conté la fórmula `=D$5` aleshores copiant la cel·la a B2 aquesta es convertirà en `=E5` (el número de la fila no canvia).

- Si A1 conté la fórmula `=$D$5` aleshores copiant la cel·la a B2 aquesta romandrà com a `=D5` (no canvia ni la lletra de columna ni el número de fila).

Quan introduïu o editeu una referència de cel·la en una fórmula aleshores podreu usar la drecera de teclat F4 per a aquestes quatre possibilitats.

De manera similar es poden usar noms de cel·la per a incloure una referència estàtica de cel·la en una fórmula.

## Aritmètica usant enganxat especial

Algunes vegades potser voldreu afegir o sostraure un únic valor a un nombre de cel·les, multiplicar-les o dividir-les totes per un únic valor. L'opció Enganxat especial... us permet fer això de manera ràpida i fàcil.

Primer, introduïu el valor del modificador dintre d'alguna cel·la sobrant sobre el vostre full de càlcul i escolliu Copia. Després seleccioneu l'àrea de cel·les que voleu canviar, escolliu Enganxat especial... des del menú Edita o al menú contextual i seleccioneu Suma, Resta, Multiplicació o Divisió des de la secció Operació del diàleg.

També podeu aplicar diferents valors de modificador a files o columnes diferents de l'àrea de destinació copiant una àrea que contingui els modificadors que voleu abans de seleccionar l'àrea de destinació i fent un Enganxat especial.... Per exemple, si introduïu `5` dintre de la cel·la A1, `10` dintre de B1, seleccioneu ambdues cel·les i feu un Copia i després Enganxat especial... aplicat dintre de les cel·les de l'A10 a la D15, s'afegirà 5 a A10:A15, C10:C15, i 10 a B10:B15, D10:D15.

Tingueu present que un valor de modificador pot ser tant una fórmula com un valor numèric simple. Si és una fórmula, &sheets; ajustarà les referències de cel·la com per a una operació normal de Enganxa.

## Fórmules de matriu

&sheets; permet l'ús de les fórmules on el resultat és una matriu o un interval de valors. Normalment, només es mostra el primer valor a una cel·la. Si voleu que es mostri tota la matriu, simplement utilitzeu &Ctrl;&Alt;&Intro; quan editeu una fórmula, i es convertirà en una fórmula de matriu, ocupant les cel·les veïnes, segons sigui necessari.

Les cel·les que formen part d'una fórmula de matriu estan bloquejades per a l'edició.

## Aconseguir objectius

&sheets; es pot usar per a resoldre expressions algebraiques com x + x^2 = 4 o Per a quin valor x dona que x + x al quadrat és igual que 4?

Per aquest exemple podríeu introduir `=A2+A2*A2` dintre d'A1 i després provar diferents valors en A2 fins que el resultat d'A1 sigui tan proper com es pugui a 4 o, preferiblement, usar la característica Cerca objectiu... de &sheets;, la qual ajusta automàticament el valor en una cel·la per a intentar fer el valor en una altra cel·la tan proper com sigui possible a un valor objectiu.

S'invoca seleccionant Cerca objectiu... des del menú Dades. Això us mostrarà un diàleg en el qual podreu introduir la referència de la cel·la del valor objectiu (`A1` en aquest cas) dintre de la caixa Arranja la cel·la, el mateix valor objectiu (`4`) dintre de la caixa Al valor: i la referència de la cel·la que es canviarà (`A2`) dintre de la caixa Canviant la cel·la:. Tingueu present que necessiteu haver introduït algun valor inicial dintre de la cel·la que es canviarà abans de començar amb Cerca objectiu.

Prement el botó D'acord s'iniciaran els càlculs. Quan finalitzi i si s'ha trobat una solució premeu el botó D'acord per a acceptar el resultat o Cancel·la per a mantenir el valor original.

## Taules pivot

&sheets; es pot utilitzar per a construir taules pivot utilitzant les dades de la taula actual.

Aquesta característica es pot invocar seleccionant Pivot... des del menú Dades. A continuació es mostra un exemple de generació de taula pivot.

Suposem que tenim les dades següents.

Taula inicial

Volem crear una taula pivot a partir de la nostra elecció i requisits. De manera que escollim Dades Pivot... .

El diàleg que apareixerà permet a l'usuari seleccionar la font de les dades. Les dades es poden prendre del full de treball actual o des d'una font externa, com una base de dades o un fitxer ODS.

Triar la font de les dades

Aquí hi ha el diàleg que permet a l'usuari personalitzar la taula pivot. Les etiquetes de les columnes a les dades d'origen es converteixen en etiquetes que serveixen com a camps de treball. Les etiquetes es poden arrossegar i deixar anar en una entre tres àrees (Files, Columnes o Valors) per a generar la taula pivot. Podeu restablir les vostres opcions utilitzant el botó Reinicia l'arrossegat i deixar anar.

Diàleg de configuració de la taula pivot

En el nostre exemple, Nom és arrossegat a Files, Categoria a Columnes, Puntuació a Valors. Les funcions definides per l'usuari, com a suma, mitjana, màxim, mínim, comptador, &etc; es poden seleccionar des de la llista Seleccioneu una opció.

El botó Afegeix un filtre es pot utilitzar per a obrir el diàleg de filtratge per a filtrar les dades desitjades. Utilitzant aquest quadre podreu definir múltiples filtres basats en l'etiqueta de la columna i la relació entre elles (I o O). Això hauria de permetre una llibertat extrema per a personalitzar la sortida.

Diàleg de filtratge de la taula pivot

Total de files i Total de columnes: en marcar aquestes opcions es permetrà calcular de forma automàtica el total de files i columnes corresponents a la taula pivot.

## Usar més d'un full de treball

Quan comenceu un document nou, buit, amb &sheets; es crearan un cert nombre de fulls de treball buits. El nombre de fulls es crea determinat per la plantilla seleccionada.

Insereix Full afegeix un altre full al document.

També podeu canviar entre fulls de treball usant les dreceres de teclat &Ctrl;Av Pàg per a anar al full següent, &Ctrl;Re Pàg per a anar cap a l'anterior.

Els fulls de treball es donen amb els noms per omissió Full1, Full2... Podeu donar un nom diferent per un full fent clic dret sobre la pestanya i seleccionant Reanomena el full....

Per a eliminar un full del document useu l'opció Elimina el full en el menú contextual que apareix en fer clic dret sobre la pestanya del full que voleu eliminar.

Altres entrades en el submenú Format Full us permeten mostrar o ocultar un full en la mateixa manera que es poden ocultar les files o columnes.

Si voleu que una fórmula en un full es refereixi a una cel·la en un altre full, la referència de cel·la haurà de començar amb el nom del full seguit d'un signe d'admiració (!). Per exemple, si introduïu `=Full2!A2` dintre d'una cel·la en Full1, aquesta cel·la prendrà el valor des d'A2 en el Full2. Tingueu present que els noms dels fulls distingeixen majúscules i minúscules.

### Consolidar les dades

Podeu haver construït un document amb diversos fulls de treball que continguin diverses dades similars per a, diguem, els mesos diferents de l'any, i voleu tenir fulls de resum que continguin les dades consolidades (&pex;, sumes o mitjanes) dels elements de dades corresponents en els altres fulls.

Aquesta tasca es pot fer força fàcilment usant l'element del menú Consolida... des del menú Dades.

Seleccionant aquesta opció, se us mostra el diàleg Consolida.

Per a cadascun dels fulls d'origen, introduïu una referència a l'àrea de dades desitjada en el quadre Referència:. Premeu Afegeix per a transferir-la al quadre Referències introduïdes:. La referència haurà d'incloure el nom del full que conté les dades d'origen, com `Gener!A1:A10`, i es pot introduir automàticament seleccionant l'àrea en el full apropiat.

Després d'introduir les referències per a tots els fulls de dades d'origen, seleccioneu la cel·la en el full de destinació a on voleu que aparegui la cantonada superior esquerra dels resultats consolidats. Després, escolliu la funció apropiada des del quadre combinat Funció: i premeu el botó D'acord.

Si feu clic sobre el botó Detalls > > en el diàleg i marqueu la casella Copia les dades, els valors resultants de la consolidació es posaran dintre de les cel·les de destinació en comptes d'usar les fórmules per a calcular-les.

## Inserir un diagrama

Podeu inserir un diagrama en un full per a donar una vista de diagrama de les vostres dades.

Primer habiliteu l'acoblador Afegeix una forma utilitzant l'element de menú Arranjament Acobladors .

Després seleccioneu l'àrea de cel·les que continguin les dades i escolliu Diagrama a Afegeix una forma. El cursor canviarà a una petita forma en creu que haureu d'arrossegar pel full mentre manteniu premut el &BER; per a definir l'àrea en què voleu que aparegui el diagrama. No cal ser massa precís en aquesta etapa atès que la mida del diagrama es pot canviar amb facilitat en qualsevol moment. Quan deixeu anar el botó del ratolí apareixerà un diàleg Opcions de diagrama.

L'àrea de dades ja s'ha omplert amb l'interval de cel·les seleccionat. Seleccioneu la primera fila i la columna com a etiquetes, marqueu Les dades s'arrangen en files i feu clic al botó D'acord. El diàleg desapareixerà i veureu el diagrama incrustat dins del full de treball.

Ara seleccioneu l'Eina d'edició de diagrames des de l'acoblador Eines i editeu les propietats del diagrama, com un tipus de diagrama, les etiquetes i l'eix a Edició de diagrames.

Captura de pantalla del diagrama incrustat

Per a moure, canviar la mida o fins i tot suprimir el diagrama incrustat canvieu a l'eina Manipulació bàsica de la forma i feu clic dintre de qualsevol lloc de l'àrea del diagrama. Ara hauria d'aparèixer una vora ombrejada en diagonal i amb un petit quadrat groc a cada cantonada i al mig de cada vora.

Si moveu el cursor sobre qualsevol dels quadrats, aquests haurien de canviar a una fletxa doble. Podeu canviar la mida del diagrama arrossegant un d'aquests quadrats amb el &BER; premut. Per a suprimir el diagrama, feu clic dret sobre un dels quadrats i seleccioneu Suprimeix.

Per a moure el diagrama moveu el cursor que està dins seu. El cursor s'hauria de convertir en una creu, premeu el &BER; i podreu arrossegar el diagrama a on voleu que resti.

Per a restaurar el diagrama a la seva aparença normal simplement feu clic en algun lloc fora de l'àrea del diagrama.

Per a canviar el format mateix del diagrama feu doble clic esquerre dintre de l'àrea del diagrama. El diagrama Edició de diagrames hauria d'aparèixer a l'acoblador. Podeu usar aquestes eines per a canviar el diagrama.

## Inserir dades externes

Podeu inserir dades des d'un fitxer de text o des del porta-retalls dintre d'un full de treball seleccionant primer la cel·la en què voleu que aparegui l'element superior esquerre de les dades inserides, i després seleccionant Des d'un fitxer de text... o Des del porta-retalls... des del submenú Insereix Dades externes .

En ambdós casos, &sheets; assumirà que les dades estan en format CSV i obrirà un diàleg que us permetrà controlar com s'extrauen les dades des del fitxer o des del porta-retalls i com se situen dintre de les cel·les del full de treball.

Si s'ha inclòs la funcionalitat en el vostre sistema, &sheets; també pot inserir dades des d'una base de dades SQL dintre d'un full de treball. Això es fa usant l'opció Insereix Dades externes Des d'una base de dades... .

## Enllaçar cel·les

Es pot enllaçar una cel·la a una acció de manera que fent clic esquerre sobre la cel·la, per exemple, s'obrirà el vostre navegador. Per a fer que una cel·la actuï d'aquesta manera, seleccioneu-la i escolliu Insereix Enllaç... . Això us mostrarà el diàleg Insereix enllaç, la qual us permet seleccionar entre quatre tipus d'enllaç:

- Una cel·la d'enllaç a Internet intentarà obrir el vostre navegador predeterminat amb l'&URL; introduït en el quadre de text Adreça d'Internet: del diàleg Insereix enllaç quan s'hi fa clic. Això pot ser, per exemple, `http://www.calligra.org`.

- Fent clic sobre una cel·la que contingui un enllaç de Correu, s'obrirà el vostre programa per a editar correu fent ús de l'adreça introduïda en el quadre de text Correu electrònic: com al camp A:. Per exemple, `anon@exemple.com`.

- Una cel·la d'enllaç a Fitxer mantindrà el camí a un fitxer o carpeta, tal com s'ha introduït dintre del quadre de text Ubicació del fitxer:, i intentarà obrir aquest fitxer o carpeta amb una aplicació adequada quan feu clic sobre seu.

- El tipus d'enllaç de Cel·la mantindrà la referència a una cel·la de &sheets;, introduïda en el quadre de text Cel·la o àrea anomenada:. Fent clic esquerre sobre aquest tipus d'enllaç de cel·la causarà que &sheets; mogui el focus cap a la cel·la de destinació.

Els quatre tipus d'enllaços de cel·la necessiten algun text adequat introduït dintre del camp Text a mostrar: del diàleg Insereix un enllaç. Aquest és el text que apareixerà a la cel·la.

## Comprovar la validesa

&sheets; pot comprovar automàticament la validesa d'una dada introduïda contra un cert nombre de criteris, i mostrar un quadre de missatge si les dades no són vàlides.

Per a habilitar aquesta característica, seleccioneu la/es cel·la/es a controlar i escolliu Dades Validesa... Això us mostrarà el diàleg Validesa de &sheets;, el qual disposa de tres pestanyes.

A la pàgina Criteri seleccioneu quin tipus de dades s'hauran de considerar vàlides des del quadre combinat Permet: i després definiu l'interval de valors vàlids escollint una de les opcions al quadre combinat Dades: i introduint uns valors adequats en un o ambdós quadres d'edició.

Una vegada fet això canvieu a la pestanya Alerta d'error. Aquí podreu escollir el tipus de quadre de missatge (Atura, Avís o Informació) que apareixerà quan s'introdueixi un valor no vàlid, i es defineixi el títol i el text del quadre de missatge.

Tingueu present que aquesta característica tan sols comprova les dades que introduïu dintre de la cel·la, per a una manera de comprovar els resultats des de les cel·les de fórmula, mireu la secció Atributs condicionals de cel·la d'aquest manual.

## Protecció

### Protegir el document

Protegir el document vol dir que sense la contrasenya un usuari no podrà afegir ni suprimir fulls. La protecció del document no protegeix cel·les.

Seleccioneu Eines Protegeix el document.... Apareixerà un diàleg per a demanar-vos la contrasenya. L'entrada Contrasenya: indica si la vostra contrasenya és prou segura. Com més llarg sigui l'indicador, més segura serà la vostra contrasenya.

El diàleg Protegeix el document

Aquesta contrasenya serà necessària per a desprotegir el document.

El diàleg Desprotegeix el document

Quan un document està protegit, no es podrà:

- Canviar el nom a un full

- Inserir un full

- Eliminar un full

- Ocultar un full

- Mostrar un full

- Veure les propietats del full

- Fusionar o dissociar cel·les

### Protegir el full

Protegir un full vol dir protegir el contingut de totes les cel·les i objectes en un full. Dintre d'un full protegit les cel·les individuals o la selecció de cel·les es poden desprotegir, mireu en la secció següent.

Per a protegir un full, seleccioneu Eines Protegeix el full... Apareixerà un diàleg per a demanar-vos la contrasenya. L'entrada Contrasenya: indica si la vostra contrasenya és prou segura. Com més llarg sigui l'indicador, més segura serà la contrasenya.

Aquesta contrasenya serà necessària per a desprotegir el full.

Quan un full està protegit, no es podrà:

- Inserir qualsevol objecte o diagrama

- Donar format a qualsevol cel·la

- Inserir una fila o una columna

- Editar i canviar el contingut de la cel·la

- Canviar qualsevol contingut en la cel·la

Protegir un full és especialment útil per a prevenir l'esborrat accidental de fórmules.

### Protegir la cel·la o cel·les seleccionades

Per omissió, la protecció de la cel·la està activa per a totes les cel·les i tan sols és efectiva quan habiliteu la protecció del full. Si manteniu l'opció per omissió i protegiu el full, es protegiran totes les cel·les.

Si voleu que tan sols estiguin protegides algunes cel·les, aquesta protecció per omissió es pot activar o desactivar per a totes les altres cel·les. Per exemple, podríeu voler que la majoria de les cel·les acceptin l'entrada de l'usuari de manera que haurà d'estar sense marcar Protegida per aquesta i escollir mantenir protegides les cel·les que hagin de romandre sense canvis (com ara els títols). Us caldran 3 passos per a tan sols protegir algunes cel·les: Desprotegir totes les cel·les, seleccionar les cel·les que s'han de protegir i després protegir tot el full.

Per a desprotegir totes les cel·les:

- Seleccionar tot el full de càlcul amb el ratolí.

- En la barra de menús, seleccioneu Format Format de cel·la....

- En el diàleg que apareixerà, aneu a la pestanya Protecció de cel·la.

- Marqueu Oculta-ho tot i desmarqueu Protegida per a eliminar la protecció sobre totes les cel·les. Ara totes les cel·les estaran desprotegides.

Per a protegir un interval de cel·les seleccionades o una selecció de cel·les no contigües:

- Ressalteu l'interval de cel·les a protegir o useu la tecla &Ctrl; per a seleccionar cel·les no contigües.

- Una vegada seleccionades totes les cel·les desitjades, anar cap al menú Format Format de cel·la....

- En el diàleg que apareixerà, aneu a la pestanya Protecció de cel·la.

- Feu clic sobre la casella que hi ha al costat de Protegida i després feu clic sobre D'acord.

Una vegada marcades les cel·les a protegir, l'opció de protecció hauria d'estar habilitada a l'àmbit del full, el qual voldrà dir que heu desprotegit tot el full perquè la cel·la quedi efectivament protegida:

- Seleccioneu Eines Protegeix full....

- En el diàleg que apareixerà, s'ha de proveir una contrasenya segura i després confirmar-la escrivint-la altra vegada. Feu clic sobre D'acord.

- Les cel·les protegides en un full protegit no es poden editar sense desprotegir tot el full, i qualsevol canvi al full restarà inhabilitat. Per exemple, ningú podrà inserir files o columnes, canviar l'amplada de la columna o crear diagrames incrustats.

### Ocultar una fórmula de cel·la

Podríeu voler ocultar les fórmules perquè altra gent no les pugui veure. Per omissió, cada cel·la està protegida i sense ocultar. Però és important recordar que aquests atributs no tenen efecte a menys que el full estigui protegit.

Una cel·la per omissió amb una fórmula

Per a ocultar les fórmules de les cel·les, seleccioneu la cel·la o l'interval de cel·les o les cel·les no contigües amb &Ctrl; i després escolliu el menú Format Format de cel·la... En el diàleg Format de cel·la, feu clic en la pestanya Protecció de cel·la i seleccioneu Oculta la fórmula. Després de protegir el full, els resultats de les fórmules seran visibles, però no les fórmules.

Ara heu de protegir el full: Escolliu Eines Protegeix el full... per a mostrar el diàleg Protegeix el full. Introduïu una contrasenya segura dues vegades per a evitar que altra gent pugui manllevar la protecció del full.

Quan està habilitada Oculta la fórmula i inhabilitada Protegida, la fórmula restarà oculta després de protegir el full, però el contingut de la cel·la es podrà canviar.

Oculta fórmula està habilitat però la cel·la no està protegida i el full està protegit

Quan estan habilitades Oculta fórmula i Protegida, la fórmula s'oculta després de protegir el full, però el contingut de la cel·la no es pot canviar.

Oculta fórmula i Protegida estan habilitades en Protecció de cel·la i el full està protegit.

Tingueu present que és molt fàcil eludir la contrasenya per a un full protegit, de manera que si voleu seguretat real, aquesta no és la millor solució.

### Ocultar tot en la cel·la

Podeu ocultar tant la fórmula com el contingut de la cel·la escollint Oculta-ho tot en la pestanya Protecció de cel·la en el menú Format Format de cel·la... En la captura de pantalla següent, la cel·la mateixa no està protegida (Protegida està sense marcar) de manera que el contingut de la cel·la no es pot canviar.

Oculta-ho tot tan sols està habilitat (sense protecció de cel·la) i la cel·la està protegida.

Aquí la cel·la està protegida de manera que no es pot sobreescriure.

Oculta-ho tot i Protegida estan habilitades en Protecció de cel·la i el full està protegit.

## Altres característiques

### Noms de cel·les i àrees

Podeu posar un nom com `foo` a una cel·la o àrea d'un full seleccionant la cel·la o àrea i després seleccionant Nom d'àrea... des del menú del &BDR;. Això us mostra el diàleg Nom d'àrea des d'on podreu introduir el nom que voleu.

També podeu posar nom a una cel·la o àrea seleccionant-la i escrivint el nom en el petit quadre de text a l'esquerra de la barra d'eines de fórmules, sobreescrivint la referència de cel·la que apareix aquí normalment.

Si introduïu en aquest quadre de text un nom que ja s'està usant, la selecció de &sheets; passarà a mostrar les cel·les amb aquest nom.

L'opció Dades Àrees amb nom... us dona una llista de noms existents i us permet canviar el focus de &sheets; a qualsevol d'aquests o eliminar un nom.

Les cel·les amb nom són particularment útils en fórmules com a una alternativa a les referències absolutes a cel·la com els noms que s'usen en comptes de referències normals a cel·la i no canvien quan la cel·la que conté la fórmula és copiada. Quan s'usa un nom d'aquesta manera aquest haurà d'estar tancat entre cometes simples.

Per exemple, si la cel·la A1 us ha indicat el nom `fred` aleshores podreu introduir una fórmula com `='fred' + 2` dintre d'una altra cel·la que sempre donaria com a resultat d'afegir 2 al valor en A1, sense importar a on es copiï la cel·la de fórmula.

Tingueu present que els noms d'àrea es tracten com si estiguessin en minúscula.

### Comentaris de cel·la

Una cel·la pot contenir un comentari de text que es pot veure quan s'està treballant sobre el full de càlcul però que no s'imprimiran ni es veuran normalment.

Per a afegir un comentari seleccioneu la cel·la i escolliu Comentari... des del menú del &BDR; o des del menú Insereix i escriviu el comentari dintre del diàleg resultant Comentari de la cel·la.

Per a veure el comentari passeu el punter del ratolí sobre la cel·la. El comentari apareixerà com si fos un consell.

Si marqueu la casella Mostra l'indicador de comentari del diàleg Propietats del full, les cel·les que continguin comentaris seran ressaltades amb un petit triangle vermell en la cantonada superior dreta.

Per a obrir aquest diàleg, feu clic amb el &BDR; sobre la pestanya del full a la part inferior de la finestra principal i seleccioneu Propietats del full des del menú emergent. O seleccioneu-lo des del menú Format Full.

Per a esborrar un comentari d'una cel·la, seleccioneu Elimina el comentari des del menú al &BDR; o escolliu Edita Neteja Comentari.